cyanic-selkie/wikianc huggingface dataset:
ФК Саутхемптон
Враќање во Првата дивизија (1977-1992)
Прогресот на Саутхемптон бил во нагорна линија под раководството на Мекменеми, а тимот сочинуван од Питер Шилтон, Ник Холмс, Дејвид Армстронг, најдобриот стрелец Стив Моран и Дани Валас го достигнал највисокиот пласман во историјата на клубот, второ место, во сезоната 1983–84 (само 3 бода зад шампионот Ливерпул), како и достигнувајќи го полуфиналето во ФА Купот каде што биле поразени од страна на Евертон со резултат 1-0 на стадионот Хајбури.
Лаури Мекменеми го напуштил клубот на крајот од сезоната 1984-85 и бил заменет од страна на Крис Никол, кој бил отпуштен по шест години неуспевајќи да го задржи клубот со елитен статус. Никол бил заменет од Ијан Бренфут, кој сè до крајот на сезоната 1990-91 бил асистент менаџер на Стив Копел во Кристал Палас. Во овој период најважен играч во почетните единаесет на Саутхемптон бил родениот во Герзни, Матју Ле Тисије, којшто играл на позицијата офанзивен играч од средниот ред/напаѓач, и бил еден од најомилените играчи во поновата историја на светците. Ле Тисије бил избран за Најдобар млад играч на годината во 1990. Настапувал и за англиската репрезентацијата во осум натпревари. Се пензионирал во 2002 на 33 годишна возраст.
Саутхемптон во Премиер лигата (1992-2005)
Саутхемптон биле основачки членови на англиската Премиер лигата во сезоната 1992-93, каде што пред основањето на оваа лига се натпреварувале во елитата уште од 1978 година.
Ијан Бренфут бил отпуштен во јануари 1994 поради слабите резултати на Саутхемптон и можноста за испаѓање. Бил заменет со тренерот на Екситер Сити, Алан Бол. Бол успеал да го задржи тимот во Премиер лигата во сезоната 1994-95 завршувајќи на солидното 10-то место, каде што најдобар учинок имал Матју Ли Тисје. Но во време кога се почести биле гласините дека Бол немал доволно поддршка од одборот на директори на клубот, Манчестер Сити ја искористил ситуацијата и потпишал договор со Бол. Како нов тренер на Саутхемптон бил назначен Дејвид Мерингтон во сезоната 1995-96. Саутхемптон завршил на 17-то место со 38 освоени бодови, избегнувајќи испаѓање во втората лига поради подобрата гол-разлика. Двете издвоени победи за време на последните недели од сезоната во Премиер лигата играле голема улога во тоа што Саутхемптон, а не Манчестер Сити го зачувале премиерлигашкиот статус. Првата важна победа била издвоена со резултат 3-1 над Манчестер Јунајтед, за потоа да го победат тимот на Болтон Вондерерс со резултат 1-0 на гости. Мерингтон бил отпуштен неколку дена по завршувањето на сезоната и бил заменет со поранешниот тренер на Ливерпул и Ренџерс, Греам Сунес.
По пристигнувањето, Сунес којшто своевремено освоил три премиерлигашки титули во Шкотска и ФА Купот со Ливерпул, во Саутхемптон покажал малку подобри резултати. Сунес донел квалитетни странски играчи како Егил Есенстад и Ејал Берковиќ. Најдобриот постигнат резултат во сезоната за Саутхемптон била победата над Манчестер Јунајтед со резултат 6-3 на Дел во октомври, кога двајцата нови играчи постигнале по два гола. Сунес бил под голем притисок поради скандалот и критиките од јавноста поврзани со играчот Али Диа. Потоа, тој го напуштил тренерското место по само една сезона помината во клубот поради споровите со трансфер средствата, но и поради слабиот учинок во Премиер лигата завршувајќи само на 16-тото место. Одборот на директори на клубот се осврнале кон Дејв Џонс - еден од најпочитуваните тренери надвор од Премиер лигата којшто обезбедил промоција со Стокпорт Каунти од Втората во Првата дивизија и го одвел клубот до полуфиналето на Лига купот.
По доаѓањето на Дејв Џоунс дотогаш тренер кој немал никакво искуство во Премиер лигата, многумина сметале дека Саутхемптон е еден од главните кандидати за испаѓање во сезоната 1997-1998. Но благодарејќи на трансферот на младиот напаѓач Кевин Дејвис, и добрата покажана игра од неколку други играчи, Саутхемптон го достигнал единаесеттото место, притоа успевајќи да ја продолжи низата на победи на домашен терен против Манчестер Јунајтед (еден од најсилните клубови во лигата во тој период) трета година по ред. Формата на клубот значително опаднала во сезоната 1998-1999 каде што се наоѓале на дното на табелата во поголемиот дел од првата половина од сезоната, но тие повторно успеале да избегнат испаѓање овојпат најмногу благодарение на добрата игра на новото засилување латвиецот Маријанс Пахарс и стариот херој Ле Тисје. Во 1999 година на Саутхемптон му била дадена дозвола за изградба на нов стадион во областа Сент Мери, откако претходно тие играле на Дел уште од 1898 година. Овој чин бил примен со воодушевување како од играчите така и од навивачите. Новиот стадион требало да има 32,000 седечки места, наместо само 16,000 колку што имал Дел.
За време на сезоната 1999-2000, Дејв Џонс морал да даде отказ како тренер на Саутхемптон поради судски случај каде што бил обвинет за злоставување во домот за деца каде што тој работел за време на 1980-те. Обвиненијата се докажале како невистинити, но тогаш било доцна за да се спаси кариерата на Џонс како тренер на Саутхемптон. Подоцна за нов тренер на Саутхемптон бил назначен поранешниот англиски репрезентативец Глен Ходл.
Ходл го одржувал Саутхемптон далеку од испаѓање, но по понудата од Тотенхем Хотспар тој во сезоната 2000-2001 ја завршил својата кариера како тренер на Саутхемптон. Бил заменет од страна на вториот тренер на тимот Стјуард Греј. На крајот на сезоната 2000-2001, во последниот натпревар одигран на стариот Дел стадион, Матју Ле Тисје го постигнал последниот гол на овој стадион доцна во натпреварот, во кој светците го победиле Арсенал со 3-2. Последната победа над Арсенал на тој стадион претставува важен дел од клупската историја. Греј бил отпуштен поради слабиот старт на следната сезона и бил заменет со поранешниот тренер на Ковентри Сити, Гордон Страхан.
Страхан направил доста за го ревитализира Саутхемптон во сезоната 2001-2002, завршувајќи на безбедното единаесетто место на табелата. Следната сезона Саутхемптон постигнал уште поголем успех завршувајќи ја сезоната на осмото место, и достигнувајќи до финалето на ФА Купот каде што играле со Арсенал. Сепак, во финалето одиграно на стадионот Милениум во Кардиф Саутхемптон бил поразен со минимални 1-0. Одржувањето на оваа форма продолжило и во следната сезона во која што завршиле на дванаесеттото место и забележале уште една победа над Манчестер Јунајтед на свое тло, само што сега за првпат на Сент Мери.
Страхан си поднел оставка во март 2004 година и во рок од осум месеци, двајца менаџери - Пол Старок и Стив Вигли - дошле и заминале. Претседателот на клубот Руперт Лоу уште толку ја влошил ситуацијата кога ја разбранил јавноста назначувајќи го Хари Реднап како тренер на клубот на 8 декември 2004. Оваа вест ја шокирала фудбалската јавност, поради тоа што Реднап дал отказ како тренер на лутиот соперник на Саутхемптон, Портсмут неколку дена пред да потпише за Саутхемптон. Реднап донел неколку нови играчи меѓу кои и неговиот син Џејми во обид да избегне испаѓање од лигата. Сепак, обидите на Реднап биле залудни кога Вест Бромвич Албион во последното коло успеал да го претекне Саутхемптон и со тоа да избегне испаѓање, оставајќи ги светците на едно од трите места кој воделе во понизок ранг на натпреварување. По 27 години одиграни во елитата на англискиот фудбал и буџет којшто бил многу понизок во споредба со останатите клубови, Саутхемптон ја напуштил Премиер лигата и се преселил во Чемпионшип.
Лоу како претседател на Саутхемптон продолжил да се појавува во јавноста со чудните одлуки откако сега го назначил англискиот рагби тренер и победник на Светскиот куп во рагби Сер Клив Вудвард како технички директор на клубот.
Надвор од елита (2005-2012)
Саутхемптон имал слаб почеток на сезоната во Чемпионшип, со издигањето на талентираниот млад играч Тио Волкот како ретка причина која што давала оптимизам. Уште многу шокови и тешки моменти тек следеле за навивачите на клубот. Најпрво на 7 декември 2005, тренерот Хари Реднап го напуштил клубот и се вратил во Портсмут, најголемиот соперник на светците. После три натпревари под водство на вршителот на должноста Дејв Басет, Џорџ Барли бил претставен нов главен менаџер на Саутхемптон на 22 декември 2005. Контроверзите на Саутхемптон надвор од теренот влијаеле значително врз нивните перформанси на теренот во текот на сезоната 2005-2006 и во еден момент тие биле во вистинска опасност од второ последователно испаѓање. Сепак, нивната форма се подобрила во текот на последните кола од сезоната и со силниот финиш тие завршиле на безбедната 12-та позиција.
Во јуни 2006 година, дошло до промена во управниот одбор на клубот кога Руперт Лоу поднел оставка на функцијата претседател и бил заменет од страна на стопанственикот од Џерзи, Мајкл Вајлд, кој станал најголем акционер на клубот. Веднаш потоа бил поставен клупски рекорд откако биле потрошени 6 милиони фунти за трансфери, а полските напаѓачи Гжегож Расјак и Марек Сагановски настапувале одлично, а сезоната ја одбележала и вклучувањето во првиот тим на 17-годишниот лев бек Гарет Бејл (подоцнежен шампион на Европа со Реал Мадрид). Саутхемптон завршил на шестото место, но загубил во полуфиналето на плејофот за промоција во Премиер лигата од Дарби Каунти на пенали.
Стадиони
Стадионот Сент Мери е дом на "светците" уште од август 2001 година. Стадионот има капацитет од 32,384 седечки места, и е еден од само неколкуте стадиони во Европа што ги исполнува критериумите за четири ѕвезди на УЕФА. Стадионот исто така бил домаќин на голем број репрезентативни натпревари, меѓу кои и натпреварот меѓу Англија и Македонија што завршил 2-2 во 2002. Рекордната посетеност на стадионот изнесува 32,363, и интересно е поставена во натпревар од Чемпионшип лигата (а не во Премиер лигата) помеѓу Саутхемтпон и Ковентри Сити во април 2012 година.
Од 1898 до 2001 година, Саутхемптон ги играл своите домашни натпревари на стадионот Дел. Овој стадион бил реновиран во неколку наврати низ својата 103-годишна историја, при што две од трибините биле целосно обновени по пожарите, а во 1950 година станал првиот терен во Англија со инсталирано трајно осветлување. Во еден период со приближно 15,000 седечки места Дел бил најмалиот домашен терен на некоја од екипите од Премиер лигата, по што била покрената идејата за преселба на Саутхемптон во нов дом што се случило во 2001 година.
Пред Дел, клубот како домашни терени ги користел Антелоп граунд, од 1887 до 1896 година и Каунти крикет граунд, од 1896 до 1898 година.
Титули и успеси
останати успеси
Калденкирхен
Калденкирхен (Kaldenkirchen; Kaldekerke) — градски дел на општината Нететал во сојузната држава Северна Рајна-Вестфалија во Германија, сместен во близина на холандската граница до градот Венло.
Анаероб
Анаероб е организам кај кој процесот на дишење се одвива во отсуство на кислород. Мал број организми (како анаеробни бактерии) живеат во анаеробни услови.
NGC 3478
NGC 3478 — спирална галаксија во соѕвездието Голема Мечка, заведена во Новиот општ каталог на длабоконебесни тела.
Црноштица
Црноштица е село во општина Босилеград, Република Србија, која што е дел од Пчињскиот округ. Во 2002 година селото имало 190 жители.
NGC 3478
Објектот бил предмет и на други истражувања, па освен како NGC 3478 се споменува и како UGC 6069, MCG 8-20-59, CGCG 241-51, IRAS 10565+4623.
Црноштица
Демографија
Во селото Црноштица живеат 168 полнолетни жители, а просечната старост на населението изнесува 48,2 години (46,4 кај мажите и 50,1 кај жените). Во селото има 70 домаќинства, а просечен број на членови по домаќинство е 2,71.
144 (број)
144 (сто четириесет и четири) — број и име на глифот што го претставува тој број. Тој е природен број што следи после бројот 143 а претходник на бројот 145.
NGC 3478
Откривање
Објектот е откриен на 5 февруари 1788 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Црноштица
Демографија
Населението во ова село е многу нехомогено, а во последните три пописи приметен е пад во бројот на жители. Овое село е воглавно населено со Бугари (спрема пописот од 2002 година).
NGC 3478
Податоци од набљудување
Според морфолошката класификација на галаксиите, NGC 3478 е од видот SBbc. Видливиот сјај со голо око изнесува 12,9 m, а оној во рамките на интервалот од минималната до максималната честота 13,6 m, додека површинскиот сјај изнесува 14 m/лм2. NGC 3478 има привидни димензии од 2,6' х 1,2'.
Астрономски податоци
Објектот е од епохата Ј2000.0. Положбениот агол на објектот е во износ од 132°.
Други поделби
Проучување на NGC 3478 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 33101. Во рамките на атласот на длабокото небо, Уранометрија 2000.00, објектот припаѓа на групата означена со бројот 73; додека во Каталогот на основни ѕвезди (GSC) е групиран под бројот 3443. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 709.
Користена литература
Astronomical Objects (RNGC)"". Tucson, Arizona:University of Arizona Press, 1973. (4016,0)
Трговски центар Атаќој
Галеријата Атакој (турски: Galleria Ataköy Alışveriş Merkezi) — првиот современ трговски центар во Турција, кој се наоѓа на западниот дел од градот Истанбул, во Атакој. Објектот бил изграден по препорака на тогашниот премиер Тургут Озал, кој пак бил инспириран од Хјустонската галерија во Тексас, САД. Таа била отворена официјално во 1988 година.
Галеријата има 140 продавници на два спрата, и во просек истата ја посетуваат околу 1.200.000 жители месечно. Во неа се наоѓаат голем број на ресторани, кафулиња, центри за забава, кина, лизгачко игралиште итн. Трговскиот центар поседува свој паркинг со капациотет од 2.000 возила.
Тона (Германија)
Тона (Tonna) — општина во округот Гота, во Тирингија, Германија.
Брегалница
Слив на Брегалница
Сливот на Брегалница според Проектот за управување со речниот слив на Брегалница, опфаќа територија од , што е околу 21% од сливот на реката Вардар и 17% од целокупната територија на државата. На источната страна, сливот граничи со Бугарија, областа на река Струмица на југ, реката Пчиња на север и реката Вардар на запад. Просечната надморска височина на Брегалничкиот слив изнесува 772 м. Брегалничката област ја опфаќа територијата на целиот Источен Плански Регион. Тој ги вклучува општините Берово, Делчево, Зрновци, Карбинци, Кочани, Македонска Каменица, Пехчево, Виница, Пробиштип, Чешиново-Облешево и Штип. Освен тоа во Брегалничкиот слив се опфатени и целосните територии на општините Лозово и Свети Николе (Вардарски Регион) и Конче (Југоисточен Регион). Голем дел од територијата на Oпштина Кратово (25%) исто така припаѓа на Брегалничкиот Слив. Иако границите на Брегалничката област, во најголем дел се поклопуваат со границите на општините, мали делови од општините Радовиш, Неготино, Градско, Велес, Куманово и Крива Паланка исто така влегуваат во неа.
Геологија
Геолошки, источниот дел од Република Македонија, вклучително и сливот на Брегалница припаѓа на Родопскиот систем (Српско-Македонски масив) кој се состои од кристализирани шкрилци и гранити. Образувањето на овие планини се случило во палеозоикот, со раседи образувани подоцна во терцијарот. Денес, сливот се одлијува со разновидна релјефна структура, која содржи рамнини, долини, и ридски и планински подрачја.
Клима
Климата во Брегалничкиот слив е релативно сува, и припаѓа на изменетоконтинентална клима. Летата се долги и суви, со температури до +41 °C, а зимите топли и влажни. Ретко, температура во зима може да се симне до -22 °C. Просечната годишна температура во рамнините изнесува 12.9 °C, а во повисоките делови како Малешевијата околу 8.7 °C. Просечните годишни врнежи во регионот варираат од 506 мм во Кочанско поле до 672 мм во Малешевијата. Најмногу врнежи има во април и мај, а најмалку во летните месеци јули и август. Снег паѓа од декември до март.
Флора и фауна
Специфичните климатски услови, како и геолошката разновидност во регионот, создаваат услови за хетерогена природна вегетација и разграничување според надморската височина. Во регионот се среќаваат повеќе растителни заедници. Изобилството на шуми во регионот се поврзува со постоењето на 25 различни видови дрвја, со многу други подвидови. Шумите имаат важна улога за задржувањето на водата и намалување на ерозијата, како и во одржувањето на биоразновидноста. Вкупната површина со шуми во подрачјето на сливот е 1157 км2, или околу 27 % од територијата на регионот. Регионот се одликува со голема разновидност на животински видови, и тоа водоземци, влекачи, инсекти, птици и цицачи. Птиците и цицачите образуваат бројни здружувања, но и голем број поединечни животни може да се сретнат од најниските до највисоките места. Фауната е особено богата во шумските предели.
Ресурси
Регионот е богат со минерални суровини, вклучувајќи ги важните рудници на олово-цинк во Злетово, Добрево и Македонска Каменица. Во Осоговскиот масив се пронајдени минерали на железо и титан. На територијата на Делчево има откриени наслаги на злато како и алувијално злато во примероци од реката Брегалница. Кај Радовиш се наоѓа големиот рудник на бакар „Бучим“.
Демографија
Во споредба со густината на население во државата од 82,7 жители на км2, регионот е релативно слабо населен со околу 50,6 жители на км2. Просечната старост е 40 години, што е повисоко од националниот просек. Нивото на образование е како и во целата држава. Стапката на невработеност е пониска отколу на национално ниво и изесува 18,5%. Просечната нето плата за 2012 е најниска во државата и изнесува 14 957 денари/ месечно, што претставува околу 71,6% од националниот просек. Во последните 20 години, недостигот на работни места за виско-обрзовани луѓе, особено во руралните населби, резултира со мигрирање на населението кон поголемите градови или во странство. Главни економски гранки во регионот се рударството и индустријата, пропратени со услужните дејности, трговија и земјоделство.
Особености и водотек на Брегалница
Вкупната должина на реката Брегалница изнесува 225 км, а површината на сливот е околу. Реката Брегалница има 6 сесезонски притоки од левата страна (Ратевска, Осојница, Зрновска, Козјачка, Отиња и Лакавица) и 6 притоки од десната страна (Желевица, Каменичка Река, Оризарска Река, Кочанска Река, Злетовица и Светиниколска Река). На реката има изградено 5 големи акумулации: Калиманци, Гратче, Злетовско Езеро/Кнежево, Мантово и Мавровица. Изворот на реката се наоѓа во шумскиот дел на Малешевските Планини, близу до границата со Бугарија, источно од градот Пехчево, на надморска височина од околу 1690 м. Поточно тоа се наоѓа во атарот на селото Спиково каде југо-југоисточно од него, се спојуваат Љутачка и Ж'тачка (Крива) Река во месноста Дебел Рид. Таму Брегалница е позната и како Велевечка Река.
Реката Брегалница се влева во Вардар на 137 м надморска височина, близу до селото Градско.
Загадување
Главните извори на загадување на сливот на реката Брегалница потекнуваат од испуштањето на отпадните води, и од индустриите и од домаќинствата. Некои од индустриите имаат пред-третман на отпадните води. Сепак најголемиот дел од урбаните отпадни води се влеваат непрочистени. Иако во целиот речен слив постојат 7 пречистителни станици за отпадни води, само една од нив е во функција. Најголемиот дел од урбаните отпадни води се одлеваат во мали водотеци, со мал проток и според тоа со низок капацитет на само-прочистување. Постојат неколку средноголеми индустриски претпријатија како: свињарски и живинарски фарми, производство на храна, производство и преработка на метали, произвоство и преработка на текстил, градежништво и дрвна индустрија, производство на керамика и производство на хемикалии. Од индустриските активности производителите на метал, како и кожарската и текстилната индустрија се најголемите извори на загадување. Рибниците претставуваат релативно мали точкести извори на на загадување.
Освен тоа, треба да се спомне дека постојат неколку рудници кои ги испуштаат отпадните води директно во речниот тек. Овие отпадни води содржат тешки метали. Притисоците поврзани со дифузното загадување се важни за речниот слив заради големиот број на земјоделските површини и фарми за одгледување животни кои ги има во сливот. Изметот од живинарските и свињарските фарми се разнесува директно по земјиштето. Друг голем извор кој се однесува на дифузното загадување потекнува од постоечките рудници во областа. Иако некои од нив ги испуштаат отпадните води директно во речното корито, металите кои ги има во јаловиштата и почвата можат да се најдат во површинските води.
Конечно, исфрлањето на цврстиот отпад и отпадот од земјоделските активности на речниот брег, е уште еден притисок, кој значајно придонесува за органското загадување на водите.
Законот за води во Република Македонија
Во 2004 година, Македонија поднесе апликација за членство во ЕУ. За да се подготви за членство во ЕУ Македонија мора да спроведе законодавство кое ќе соодвествува со она во ЕУ. Голем чекор во тој поглед е направен во 2008 со донесувањето на новиот Закон за води, кој налага пристап за Управување со речните сливови, според Европската рамковна директива за води. За да почне со спроведувањето на новиот Закон за води во Р. Македонија, во поглед на пристапот за УРС, во 2012 година е започната соработка меѓу Министерството за животна средина и просторно планирање и Министерството за земјоделство, шумарство и водостопанство, со Швајцарскиот секретаријат за економски прашања (СЕКО).
Актери
МЖСПП, МЗШВС и СЕКО го избраа Сливот на Брегалница како пилот регион за примена на пристапот УВР. Проектот почна во јули 2012 и е кофинансиран од СЕКО, МЖСПП, МЗШВС, и општините од регионот на Брегалница. Проектот се спроведува од страна на тим на домашни и странски експерти, со поддршка од Управен одбор, Совет на сливот, и група за планирање, тела формирани од страна на проектот. Освен тоа се организираат и неколку рунди на суб-регионални работилници, секогаш распределени во трите суб-региони (Горна, Средна и Долна Брегалница).
Цели
Главна цел на проектот е одржлив развој на водните ресуси во сливот на Брегалница, промовирајќи економски развој во регионот, и стимулирање на индустријата, земјоделството и туризмот. Спроведувањето на Македонскиот закон за води преку проектот треба да придонесе до подобрување на снабдувањето и услугите во секторот води во сливот на Брегалница.
Џеси Лингард
Џеси Елис Лингард (роден на 15 декември 1992) — англиски фудбалер, играч од средниот ред на Манчестер Јунајтед.
Клубови
Лингард е роден во Ворингтон, Чешир, и завршил средно школо на Бимонт академијата. Тој напредувал се развивал во младинската школа на Манчестер Јунајтед и бил дел од тимот кој го освоил ФА Купот за млади во сезоната 2010-2011, пред да го потпише првиот професионален договор во текот на летото на 2011 година.
Во следните сезони три сезони Лингард поминал периоди на заем во Лестер Сити, Бирмингем Сити и Брајтон и Хоув Албион.
Во летото 2014 Лингард се вратил во Манчестер Јунајтед и бил дел од пред-сезонската турнеја на клубот. На 16 август 2014, го направил своето деби за првиот тим на Манчестер Јунајтед во првото коло од Премиер лигата 2014-2015 во поразот со 1-2 од Свонзи Сити на Олд Трафорд, во првиот натпревар на Луј ван Гал како менаџер. Лингард го започнал натпреварот како стартер, но бил заменет од Аднан Јанузај после само 24 минути игра поради повреда.
Репрезентација
Лингард е поранешен репрезентативец на англиската репрезентација под 21 година. Својот прв повик го добил за пријателскиот натпревар против Шкотска на 13 август 2013 година, и го направил своето деби во второто полувреме како замена за Нејтан Редмонд во победата на Англија со 6-0. Лингард ја претставувал својата репрезентација на УЕФА Европско првенство за играчи под 21 година - 2015 година во Чешка. Во вториот натпревар од групната фаза, Лингард влегол од клупата и го постигнал победничкиот гол во победата со 1-0 над Шведска.
Вромери
Географија и местоположба
Селото се наоѓа на 4 километри источно од градот Катерина и на 2 километро западно од Вромероскала, на надморска височина од 10 метри.
Историја
По крајот на Балканските војни, селото било вклучено во составот на Грција. По потпишувањето на Лозанскиот договор во 1923 година помеѓу Република Турција и Република Грција, во селото се населиле грчки бегалци од Анадолија.
Демографија
Во 1928 година селото било чисто бегалско со 26 семејства и 102 бегалци, додека во 1940 година селото броело 793 жители. Селото во пописот од 1951 година броело 1027 жители, на пописот од 1961 година во селото живееле 1119 жители, во 1971 година имало 1073 жители, во 1981 година имало 1297 жители, додека во 1991 година имало 1970 жители. Денеска, населението на селото е 3134 жители според пописот од 2011 година.
Железна завеса
Железна завеса е поим кој бил употребуван за време на Студената војна од западноевропските држави и САД за таканаречената граница помеѓу демократските држави на запад и комунистичките држави на исток во Европа. Изразот железна завеса прв го употребува Винстон Черчил на 5 март 1946 година на предавање на американски универзитет и нагласил дека „од Шчеќин на север, па до Трст на југ, се спушти железната завеса, која тешко ќе биде крената...“. По завршувањето на Втората светска војна, со договорот од Јалта, источноевропските држави како Југославија, Бугарија, Албанија, Романија, Унгарија и Полска потпаѓаат под советско влијание, додека пак Грција и Турција под западноевропско-американско влијание. Но незадоволството на големите сили, како СССР и САД, ескалирало со заострување на односите помеѓу нив и спуштање на тн. железна завеса. Во реалниот свет навистина било така: било речиси навозможно да се влезе на територијата на комунистичките држави (освен во СФРЈ), биле заострени пограничните патроли, дури биле и поставувани ракети и друго тешко оружје и артилерија на границите на државите. Но со распадот на комунизмот во Европа во 90-те години, таа „железна завеса“ повеќе не постои.
Заменки во македонскиот јазик
Заменките во македонскиот јазик се менлива група на зборови кои се користат за означување или посочување на предмети, суштества или појави. Со нив се означува некој или нешто не со неговото именување, туку со укажување на него. Според значењето, заменките се делат на три основни групи: лични, лично-предметни и показни.
Лични заменки
Личните заменки го добиле своето име не поради тоа што најчесто означуваат лице, туку поради нивната граматика категорија лице. Со овие заменки се означува односот на учесниците во разговорот. Личните заменки се сретнуваат во трите рода, во двата броја, имаат посебни кратки и долги форми за директен и индиректен предмет и овие заменки ги опфаќаат лично-повратните заменки себе (си)/ се.
Лично-предметни заменки
Лично-предметните заменки се делат на: прашални, односни, одречни, општи и неопределени.
Прашални заменки
Овие заменки се користат во прашална форма со прашално значење. Некои од прашалните заменки се:
Односни заменки
Односните заменки се користат за да се искаже однос во реченицата. Некои односни заменки се:
Неопределени заменки
Неопределените заменки се користат за посочување неопределена ориентација/ состојба/ предмет/суштество во еден контекст. Тие не се однесуваат конкретно на некој поединец или единка и некои неопределени заменки се:
Општи заменки
Со овие заменки се искажува или посочува општост или генерално како стојат дејствата во еден контекст. Некои општи заменки се:
NGC 5921
NGC 5921 — спирална галаксија во соѕвездието Змија, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 5921 се споменува и како UGC 9824, MCG 1-39-21, CGCG 49-146, IRAS 15194+0514.
Откривање
Објектот е откриен на 1 мај 1786 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 5921 е од видот SBbc. Видливиот сјај со голо око изнесува 10,8 m, а оној во рамките на интервалот од минималната до максималната честота 11,5 m, додека површинскиот сјај изнесува 13,9 m/лм2. NGC 5921 има привидни димензии од 4,8' х 4'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 15 ч 21 м 56,3 с, а неговата деклинација, односно висината на лакот на тој агол, +5° 4' 13"". Положбениот агол на објектот е во износ од 130°.
Други поделби
Проучување на NGC 5921 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 54849. Во рамките на атласот на длабокото небо, Уранометрија 2000.00, објектот припаѓа на групата означена со бројот 244; додека во Каталогот на основни ѕвезди (GSC) е групиран под бројот 344. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1429.
СОУ „Коста Сусинов“ - Радовиш
Средното општинско училиште „Коста Сусинов“ — средно училиште кое се наоѓа во Радовиш. Во ова училиште има околу 1146 ученици и 52 вработени. Во 2010 година било реконструирано.
Основање и развој
Сместено во источниот централен дел на градот со добар транспортен пристап до него, училиштето опфаќа ученици од општините Радовиш, Конче, а еден мал дел и од соседните општини, па и пошироко. Основано е во далечната 1960 година на Народниот одбор на општина Радовиш со решение број 01-4058 од 25.08.1960 година го основа училиштето  под називот Страшо Пинџур. Во учебната 1960/61 година во училиштето учеле 38 ученика, за да сега бројот на учениците достигне до 950. ​ Местоположбата на училиштето овозможува комуникација со поголем број ресурси со кои располага опкуржувањето: културни, образовни, здравствени, спортски, стопански и нестопански објекти. Од својот почеток па сè до денес училиштето постигнува солидни резултати во своето работење кои овозможија афирмација на локално ниво и пошироко. За ова сведочат голем број доделени награди и признанија. Училиштето ќе продолжи и понатаму со постигнување на нови успеси. Се бележат педесет и четири година неуморно чекорење по патеките на образованието, со различно име но со цврст став: Со учениците – За учениците'.
Приоритети
Училиштето се стреми да создаде здрава училишна средина во која учениците пристојно ќе се чувствуваат, со можност секое дете да научи и се здобие со знаење, поединечно да се развива и стекнува доверба во себе, во наставниците и другите вработени во училиштето, учениците да бидат постојано активни, а со тоа да стекнат и трајни знаења кои ќе им послужат понатаму во секојдневниот живот. Секое програмирање на работата на училиштето се темели на квалитетот на наставната работа и нејзиното сè поголемо педагошко ефектуирање. За да може училиштето да ја реализира својата мисија, тоа ќе ги следи промените во општеството, но и самото ќе ги создаде потребните промени. Визијата на СОУ Коста Сусинов Радовиш е тоа да биде безбедна и дисциплинирана средина за сите ученици, препознатливо и привлечно за школување, константно да се развива и еволуира. Воспитно-образовниот процес да се одвива квалитетно, со современи форми и методи на работа прилагодени на потребите и интересите на учениците, наставниците, на локалната средина и воопшто на државата. Учениците со задоволство да се образуваат во училиштето и по завршувањето успешно да одговорат на современите предизвици.
За остварување на мисијата и визијата во училиштето во тековната учебна 2013 / 14 г. на ниво на училиште како приоритетни се поставуваат следните цели и инвестиции:​
Подобрување на техничките услови за работа во училиштето
Унапредување на воспитно-образовниот процес. Подобрување на комуникациите со заедницата
Настава
Организација на воспитно-образовната дејност во училиштето.
Задачи и активности
Воспитно-образовните цели и задачи во СОУ “Коста Сусинов” се реализираат преку конкретно планирани активности од различната сфера на училишното живеење. Во зависност од активностите истите се реализираат од соодветен професионално подготвен кадар и во соодветен и благовремен временски период на дејствување. Целите и задачите ги опфаќаат повеќе сегменти на општиот училиштен живот. Покрај редовните наставни активности се реализираат и низа на слободни ученички активности сè со цел за продлабочување и проширување на ученичките знаења што резултира со голем број на освоени награди. Во рамките на училиштето, учениците се вклучени во работата на дел од младинските организации со своја програма и активности (Средношколска унија, Кариерен центар), КУД - НВО Во годишната програма е предвидено да се изведат ученички излети и екскурзии според програма изготвена по упатство за планирање и организирање на истите.
Македонија без отпад
Цел на кампањата „Македониија без отпад“ е да се исчисти и селектира отпадот од училишниот двор и пошироката околина околу училиштето. На 6 октомври, 2012(сабота) година ширум нашата држава се организираше акција “Ајде Македонијо – да ја исчистиме Македонија од отпадот”. Нашето училиште, како поддршка на оваа акција, а во склоп на своите еко активности ја организираше кампањата “Македонија без отпад” на следниот начин: Најпрво сите ученици беа запознаени со акцијата преку едукација и дискусија на третиот наставен час на 3.10.2012 (среда). Потота следниот ден беше одржан состанок помеѓу координаторот на еко програмата, Катерина Сусинова и учениците-членови на еко одборот, како и учениците-членови на средношколската унија, на кој состанок учениците даваа свои идеи за организирање на кампањата, а потоа во петокот истите ученици изработија пароли за кампањата (пр. “Есенско чистење на илузиите дека отпадот ќе исчезне сам од себе”, “Собери, Селектирај, Реупотреби”, “Македонија без Отпад” и сл.) Во саботата, на денот на кампањата, настанот започна со flesh-mob, танцова точка на група ученички од нашата гимназија, кои ја претставија кампањата преку нивната изведба под мотото “Не биди губре – Не расфрла губре”. Потоа сите присутни ученици и професори излегоа надвор во училишниот двор, да ја спроведат акцијата “Собери, Селектирај, Реупотреби”, каде што се собра и се селектираше отпадот во училишниот двор и блискиот кеј на реката. После тоа група ученици и професори патролираа низ градот со пароли за да се разнесе веста за оваа кампања, како и да се разбуди свеста кај граѓаните за како правилно да управуваат со отпадот.
Климатски промени
Цел на кампањата е да се развие свеста кај учениците и пошироката јавност од нашиот град за важноста на заштитата на природата и климатските промени коишто настануваат како резултат од човековата негрижа. Учениците од нашето училиште го одбележаа светскиот „Ден на акција“, на 7 ноември,2012,  на следниов начин: Најпрво група ученици одржаа презентација за темата „Климатски промени“ во аулата на гимназијата за да ги образоваат останатите ученици на спомнатата тема. За време на презентацијата исто така беше претставена маската „Суво дрво“, како симбол на последиците од климатските промени која беше украсена со листови на кои имаше напишано пораки поврзани со темата. Потоа група ученици со маската, како и ученици на ролери и велоспеди се упатија кон центарот на градот каде беше направена анкета меѓу месното население со цел  да се испита јавното мислење за темата „Климатски промени“.
Во здраво тело - здрав дух
По повод денот на исхрана, 16 октомври, еко одборот на нашето училиште организира кампања “Во здраво тело, здрав дух”, кој имаше за цел да ги образова учениците за правилен начин на исхрана. Кампањата беше организирана во вид на еко квиз во кој учениците од еко одборот поделени во тимови се натпреваруваа одговарајќи на прашања во врска со здрава исхрана и култура на здраво живеење. Најдобриот тим беше награден со наградата “Семафор од здрава храна”, т.е. овошја во трите бои на семафорот – црвена, жолта, зелена. Со сето ова учениците натпреарувачи и оние кои го следеа натпреварот беа образовани за здрава исхрана и начин на здраво живеење.
Собирам-рециклирам
По повод денот на акција “Ајде Македонијо- да ја исчистиме Македонија од отпад”, кој се одржа ширум државата на 5 октомври 2013, сабота, нашето училиште ја спроведе кампањата “Собирам – Рециклирам”, на 4 октомври 2013, петок, на која учениците и професорите донесоа пластични шишиња и хартија, кои по завршувањето на кампањата беа однесени на рециклирање. Целата кампања беше организирана во вид на наградна игра за учениците, со цел да се поттикнат учениците да донесат повеќе отпад т.е. пластични шишиња и хартија (на пр. стари весници, тетратки и сл.). За оној клас кој ќе донесе најмногу, следува награда (ќе бидат наградени како најдобар еко клас и ќе бидат однесени на еднодневна еко прошетка). Речиси сите класови земаа учество во кампањата, а беа донесени и собрани околу 50 кг пластични шишиња, и 100 кг хартија.
Меѓународен ден без автомобили
На 23 септември, 2013 година (понеделник), по повод Меѓународниот ден без автомобили (22 септември), беше организирана кампања под мотото “Ние ја чуваме и почитуваме животната средина, а вие?!?” Многу бевме задоволни од исходот на целата оваа кампања, а посебно поради тоа што и градоначалникот на градот, г-н Сашко Николов, зема учество во истата. Самата организација на кампањата се одвиваше вака: Координаторот на еко програмата, Катерина Сусинова, на 17.09.2013 (вторник), одржа состаноци со професорите-членови на еко одборот, учениците-членови на еко одборот и родителите-членови на еко одборот, и сите ги запозна со меѓународниот ден без автомобили, како и планот на нашето училиште да го поддржи истиот. Најзаслужни се учениците кои дадоа свои идеи за како да биде организирана целата таа кампања. Па така на 19.09.2013 (четврток) беа изработени флаери со мотото на кампањата, со слика на дете како вози велосипед, и со слоган “Возам велосипед како птица во лет, ја следам модата се грижам за природата!”. Потоа, во петокот на 20.09.2013 беа запознаени сите ученици и вработени од училиштето за настанот кој ќе се одржи во понеделник, а исто така беа испратени и покани до градоначалникот и советот на општина Радовиш, како и до локалните телевизии. Исто така беше известена и градската полиција за улиците низ кои ќе поминат велосипедите да бидат обезбедени на тој ден во 13 часот. На денот на кампањата учениците од еко одборот, други ученици од нашето училиште, како и од основните училишта од градот, професори, директорката, и градоначалникот, сите со велосипеди, се упатија по однапред предвидената маршрута низ улиците на градот за да се обележи меѓународниот ден без автомобили и да се развие свеста на граѓаните на таа тема. Во центарот на градот учениците ги поделија флаерите меѓу луѓето кои ги сретнаа таму, па се продолжи со возењето велосипеди, кое повторно заврши во дворот на гимназијата. Видеото можете да го погледнете на следниов линк:http://www.youtube.com/watch?v=XmHTaaUAUL0&feature=youtu.be
Trash fashion
По повод „Светскиот ден на Земјата“ во 2013 година во СОУ „Коста Сусинов“ - Радовиш беше спроведена кампања за собирање и реупотреба на отпадоци како што се пластични кеси и шишиња, хартија, лименки, капачиња и сл. Целиот настан беше организиран во вид на натпревар, училиштен “Trash Fashion”, на кој имаше пријавено 6 тима по 5 ученици, кои истовремено најмногу придонесоа за реализација на кампањата. Настанот се спроведе во училишната аула во вид на модна ревија, а од 6те тимови беше избран најдобриот модел (од страна на петчлено стручно жири – проф. по ликовна уметност, проф по спорт и спортски активности, локален сопственик на модна конфекција, локален фризер, локален сопственик на козметичко студио) кој го претставуваше нашето училиште на државниот натпревар “Trash Fashion” на 5 јуни во Скопје.
Соба од килибар
Соба од килибар — соба украсена со килибар, даден како подарок од прускиот крал Фридрих Вилхелм I на рускиот цар Петар Велики, 1716 година, како балгонаклоност за спојувањето на овие две земји во заедничката алијанса. Собата се смета за ремек-дело на барокната уметност. Сместено е во Катеринскиот дворец во Царское Село кај Санкт Петербург, Русија.
Подоцна Катерина Велика Собата од килибар ќе ја премести од зимската, во нејзиниот нов летнен дворец во Царское Село (денес Пушкин), крај Санкт Петербург. Таа ангажирала цела една нова генерација на занаетчии за да ја преместат и да ја разубават уште повеќе. Кога во 1770 година работата била завршена, како што напишале историчарите од тоа време, собата била заслепувачка. Била украсена со 565 канделабри чијашто светлина рефлектирајќи се од топлата златна површина на килибарот, сјаела во огледалата, позлатата и мозаиците.
Внатрешнсота на дворецот во Царское Село имал нешто поголеми димензии (10 х 10 х 7,8 m) од оригиналот. Затоа само три ѕида биле украсени и прекриени со килибар, а деловите кои недостасувале биле дополнети со огледала и мозаици, со камчиња донесени од Урал и со Кавкаски декоративни камења. Таванот бил преубаво насликан, а подот бил прекриен со мозаици од најскапоцените видови на дрва. За време на оваа изведба работеле пет професионални мајстори - специјалисти за килибар. Некои ремек дела (како делови од мебелот) кои тие ги изработиле сè уште се наоѓаат во збирката на Царскиот дворец во Царское Село и се единствените делови кои ни се познати од оваа соба што успеале да ја преживат Втората светска војна.
Повеќе од 200 години Собата од килибар го красела дворецот на Катерина Велика во Пушкин, крај Санкт Петербург, традиционалната летна резиденција на Руските Цареви. А, потоа дошла Втората светска војна. За време на војната Русите и Германците взаемно си ограбувале илјадници уметнички работи едни од други. Така Собата од килибар, во летото господово 1941 станала едно од најпрестижните германски воени пленови. И покрај тоа што Русите се обиделе да ја сокријат собата, Германците ја пронашле и ја транспортирале назад во Германија. Шест луѓе за 36 часа ја размонтирале, ја спакувале во 28 кутии и ја пратиле со воз на Запад. Но, каде...???
Помеѓу 1941 и 1945 година Собата од килибар наводно била стационирана во замокот Кенигсберг (сега Калининград во Русија), град кој тогаш и припаѓал на Источна Прусија. Кон крајот на војната Русите го срушиле замокот до темели и така почнала мистеријата која сè уште трае.
По војната официјалната изјава на Германците до која се држеле долго време, била дека Собата од килибар (како што била донесена во кутии) била сместена во замокот Кенигсберг и дека изгорела заедно со него во воздушниот напад. Но, другите докази кои се појавиле во меѓувреме велеле дека таа е сместена на друго место, па дури и дното од Балтичкото Море.
Многу луѓе во последните 50-ина години се обиделе да ја пронајдат Собата од килибар чија вредност во моментов се проценува над 250 милиони $. Швеѓаните патуваат околу Балтичкото Море, а Германските приватни истражувачи со помош на археолозите целосно ги прекопуваат Баварските утврдувања. Но мистеријата сè уште останува нерешена. Исто така се вели дека со самата соба поврзано е и некакво проклетство. Па ќе прочитате и работи како на пример дека неколку истражувачи кои потрошиле огромни суми на време и пари за да ја најдат, едноставно умреле или изчезнале под мистериозни околности.
Во 1995 година историчарите вработени во McDonald Institute во Кембриџ официјално на BBC News изјавија дека не постои никаква надеж Собата од килибар да биде воопшто пронајдена. Но, во 1997 г. проструи веста дека е пронајден мал мозаик од јаспис и оникс кој можеби потекнува од неа. Група на Германски детективи, вклучувајќи и поранешен СС агент успејаа да фатат еден човек кој се обидувал да го продаде оригиналниот мозаик во една уметничка работилница во Бремен. Тој велел дека го добил како наследство од неговиот татко кој своевремено бил офицер што го обезбедувал конвојот кој одел накај Кенигсберг, но дека нема идеја како татко му дошол до него. Една година подоцна Германците го конзервираа мозаикот и му го прикажаа на рускиот претседател Владимир Путин.
Во меѓувреме Собата од килибар стана толку многу популарна што една германска филмска компанија дури направи и филмска сторија во стилот на Индијана Џонс, а тој документарец беше прикажан и на една од локалните скопски телевизии (Сител).
145 (број)
145 (сто четириесет и пет) — број и име на глифот што го претставува тој број. Тој е природен број што следи после бројот 144 а претходник на бројот 146.
Соба од килибар
Во април 2003 година по повод прославата на 300 години од основањето на Санкт Петербург, во дворецот на Катерина беше изработена комплетна реконструкција на Собата од килибар. Можеби ќе звучи иронично, но покровителство и најголем дел од финансиските средства дошле од страна на германската компанија Ругхарс АГ.
Собата од килибар го има обезбедено своето место во историјата на човештвото како најголемото изгубено богатство по кое сè уште се трага. Кога еднаш ќе се види нејзината реконструкција, станува јасно и зошто.
Од каде доаѓаме? Кои сме? Каде одиме?
' Од каде доаѓаме? Кои сме? Каде одиме? ' (D'où venons-nous ? Que sommes-nous ? Où allons-nous ?) е слика на француски уметник Пол Гоген.
Сликата е создадена во Тахити и се наоѓа во Музеј за ликовни уметности во Бостон, Масачусетс, САД.
Таа е едно од најзначајните дела на Гоген, сликата се смета за „филозофско дело споредливо со темите на Евангелијата“.
Тема
Трите стуткани жени со дете што спие десно го претставуваат почетокот на животот; средната група ја симболизира зрелата доба; во последната група, според уметникот, „старица што се приближува кон смртта се појавува помирена и одадена на своите мисли“; пред нејзините нозе, „чудна бела птица ... ја претставува залудноста на зборовите“ или „бескорисноста на суетните зборови“.
Александар Ивановски
Александар Томчев Ивановски ( во —  во ) — македонски партизан, борец за слобода на Македонија и учесник во НОВ.
Животопис
Произлегува од сиромашно семејство. Завршил основно образование, а потоа го изучил чевларскиот занает. Уште во 1943 година организирано се вклучил во народно-ослободителната борба. Бил учесник во собирањето на потребната материјална помош. На 18 август 1944 година стапил во редовите на Четвртиот скопски партизански одред. Подоцна станал борец на Дванаесеттата македонска ударна бригада. Уште како илегален борец против непријателот бил назначен за политички комесар на втората чета, на вториот баталјон. Неговата чета имала низа успешни борби и акции против непријателот. Бил учесник во сите борби што ги водела бригадата против непријателот, а учествувал и во уличните борби за ослободувањето на Скопје. Учествувал во текот на неколку зимски месеци во борбите против балистичките банди на Косово. Сето тоа оставило траги врз неговото здравје. Се разболел од белодробна туберкулоза, од која во почетокот на 1946 година починал. Неговите посмртни останки биле погребани на скопските гробишта.
Дахвиг
Дахвиг (Dachwig) — општина во округот Гота, во Тирингија, Германија.